《五指参天峰》
明代·郭棐

峰撑五指翠华连，共拄东南倚碧天。金晕无云晴浴日，银河如水紫生烟。

影腾玉宇三千迥，光射琼楼十二悬。知是地灵人并杰，直从炎海冠中原。

作者简介：明广东南海人，字笃周。幼从湛若水学，与闻心性之旨。嘉靖四十一年进士，授礼部主事。穆宗即位，次日传封七夫人御札将出。棐谏诤，事乃罢。后终官光禄寺正卿。有《粤大记》、《岭海名胜记》、《四川通志》等。